title: طانجا
text: الإغريقيين، من جيهة خرا، عرفو المدينة ب السمية ديال طينجيس و حافضو، معا شوية ديال التغييرات، على الأساطير الأمازيغية المتعلقة ب التأسيس ديال طانجا. بالنسبة ليهوم، طينجيس (لبنية ديال أطلس، و أرملة ديال أنطايوس) نعسات مع هيركوليس و حملات منو ب صوفاكس. من مور الموت ديال طينجيس، صوفاكس قرر يبني مرصا و سمّاها على السمية د لم ديالو باش يشرّفها. لهيكل لعضمي لعملاق و لقبر ديال أنطايوس كانو وجهات ديال بزاف د الزوّار القدامين، و لمغارة ديال هيركوليس ف طانجا، فين كاتقول لأوسطورة بيلا صوفاكس ݣلس باش يرتاح ملي كان كيبني لمرصا، مازالا كاينة حتال دابا.